\*\*\*\*\*

Дали ще дойдеш нощем
или през деня
със сламки в косата
или избръснат гладко...
дъхът ти ще горчи ли
или ще сладни
от твоите любими стихове...
ела тъй
все едно си вечен...

Какъвто искаш ти бъди
вълшебник приказен,
пияница и ерудит,
извадил бисери
от кладенци дълбоки в пустошта,
захвърлил своите богатства
в ръцете на безпътници
и огладнял за пътища и светове...
забравил себе си и сън , и свяст...

Ти предизвикваш вятърни дуели
или смирено се прибираш укротен,
със своята немлъкваща секира
сечеш световните дърва
и трупаш ги за зимата...
цял куп с обещания си ми натрупал...

и ми рисуваш пламъци в камината,
и точиш виното разкаян
подправяш го с вселенски билки...
ела, въздушен и неуловим,
наметнал леко моите рамена,
готов за обещаната целувка

11.2016